Hev knyttneven!
We're on a misson, got no remorse. 
100 miles an hour, collision course , hoier Rancid. 

Det er slik de høres ut, også. 
Rancid spiller ska og pønk anno Clash, og budskapet er enkelt. 
Hev knyttneven mot makten. 
Æren er alt vi har. 
Sammen er vi sterke. 
Rancid er ikke noe komplisert band, men de gir deg den utblåsningen som iblant trengs. 
For hvem føler seg ikke av og til overkjørt og underlegen? 

Alle lider, synger Tim Armstrong. 
Depresjonen er her. 
Vi skal alle dø. 
Vi sees i helvete. 

Likevel glimter håpet i tittelkuttet: 
The night has come and we no longer see. 
Better days around the corner, for you and me . 

Det er en tid for alt, står det i Bibelen. 
Akkurat nå er det tid for Rancid. 
4 mann. 
14 kutt. 
33 minutter. 

Beste spor: 
"Back where I belong", "Evil's my friend", "In the streets", "Diabolical". 
